open-index/open-wikipedia-markdown huggingface dataset:
அசவாத்

**அசவாத்** (*Azawad*, ) என்பது வடக்கு ஆப்பிரிக்காவில் சகாரா பாலைவனம், மற்றும் சாகெல் வலயத்தை ஒட்டிய பிரதேசத்தைக் குறிக்கும். இப்பிராந்தியத்தில் மாலியின் திம்பக்து, கிடால், காவோ, மற்றும் மோப்தி ஆகிய மாகாணங்கள் அடங்குகின்றன. அசவாத் பகுதிக்கு தன்னாட்சி கோரி அசவாத் விடுதலைக்கான தேசிய இயக்கம் என்ற போராளிக் குழு மாலி அரசுடன் போரிட்டு வருகிறது.

அசவாத் பகுதியில் துவாரெக் இனத்தவர்கள் பெரும்பான்மையாக வசிக்கின்றனர். இப்பகுதியில் எண்ணெய் வளம், மற்றும் யுரேனியம் உட்படக் கனிம வளம் அதிகமாக உள்ளது.

## சொற்பிறப்பு
மேற்கு நைஜர், வடகிழக்கு மாலி, தெற்கு அல்ஜீரியா ஆகிய பகுதிகளில் உள்ள ஆற்று வடுநிலமான அசவாக் என்ற பெர்பர் மொழிச் சொல்லில் இருந்து அசவாத் என்ற பெயர் மருவியுள்ளது.

## மாலியின் ஆட்சி
1962-64, 1990-1995, 2007-2009 ஆகிய காலப்பகுதிகளில் மாலியின் ஆட்சிக்கு எதிராக பல கிளர்ச்சிகள் இப்பகுதியில் இடம்பெற்றுள்ளன. 2012 ஆம் ஆண்டில் அசவாத் விடுதலைக்கான தேசிய இயக்கம் அங்கார் தைன் என்ற இசுலாமியப் புரட்சியாளர்களுடன் இணைந்து போரிட்டு வருகிறது.

மாலி அரசு அசவாத் பகுதியைத் தன்னாட்சிப் பிராந்தியமாக அறிவிக்கும் வரையில் அரசுக்கு எதிரான போராட்டம் தொடரும் என அறிவித்து 2012 சனவரி 17 இல் அசவாத் விடுதலைக்கான தேசிய இயக்கம் போரை அறிவித்தது.

2012 மார்ச் மாதத்தில் மாலியில் இடம்பெற்ற இராணுவப் புரட்சியைத் தமக்குச் சாதகமாகப் பயன்படுத்திக் கொண்ட போராளிகள் மார்ச் 31 ஆம் நாள் கிடால் என்ற முக்கிய பாலைவன நகரையும், காவோ நகரையும்  இராணுவ நிலைகளுடன் சேர்த்துக் கைப்பற்றினர். ஏப்ரல் 1 இல் வரலாற்றுப் புகழ் மிக்க திம்பக்து நகரையும் கைப்பற்றினர். அசவாத் பகுதியின் பெரும் பகுதியைக் கைப்பற்றிய போராளிகள் எப்ரல் 6 ஆம் நாள் அதனைத் தனிநாடாகப் பிரகடனப்படுத்தி, இராணுவ நடவடிக்கைகளை முற்றாக நிறுத்துவதாக அறிவித்தனர்.

## மேற்கோள்கள்

பகுப்பு:மாலி
பகுப்பு:வடக்கு ஆப்பிரிக்கா

பகுப்பு:ஆபிரிக்காவின் முன்னாள் நாடுகள்
துவாரக்கு மக்கள்

**துவாரக்கு** (*Tuareg*) எனப்படுவோர் வடக்கு ஆப்பிரிக்காவில் சகாரா பாலைவனத்தை ஒட்டிய பகுதிகளில் வசிக்கும் முக்கிய இனக்குழுவாகும். இவர்கள் பாரம்பரியமாக நாடோடிகளாக கால்நடை மேய்ப்பவர்களாக வாழும் பெர்பர் மக்கள் ஆவர்.

5.7 மில்லியன் மக்கள் பேசும் துவாரெக் மொழி பெருமொழியாக வகைப்படுத்தப்பட்டுள்ளது
பெரும்பாலான துவாரக்கு மக்கள் நைஜர், மற்றும் மாலியின் சகாராவை ஒட்டிய பகுதிகளில் வாழ்கிறார்கள். ஆனாலும் இவர்கள் நாடோடிகளாக வாழ்வதால் இவர்களில் சிலர் தமது எல்லையை விட்டு வெளியேறி, தென்கிழக்கு அல்ஜீரியா, மற்றும் தென்மேற்கு லிபியா, வடக்கு புர்க்கினா பாசோ போன்ற பகுதிகளுக்குச் சென்று அங்கு குடியேறியுள்ளனர். மேலும் சிலர் நைஜீரியாவின் வடக்கேயும் குடியேறியுள்ளனர்.

## மேற்கோள்கள்

## வெளி இணைப்புகள்

* Tuareg Culture and Art , Bradshaw Foundation
* Franco Paolinellli, "Tuareg Salt Caravans", Bradshaw Foundation
* Origin and History of the Tuareg
* Rain for the Sahel and Sahara - a non profit that partners with Tuareg communities in Niger 

பகுப்பு:நாடோடிகள்
பகுப்பு:மாலி
பகுப்பு:நைஜர்
பகுப்பு:அசவாத்
அசவாத் விடுதலைக்கான தேசிய இயக்கம்

**அசவாத் விடுதலைக்கான தேசிய இயக்கம்** (*National Movement for the Liberation of Azawad*), அல்லது **அசவாத் தேசிய விடுதலை இயக்கம்** (*Azawad National Liberation Movement*, ; **MNLA**, முன்னாளில் **அசவாத் தேசிய இயக்கம்**) என்பது வடக்கு ஆப்பிரிக்காவில் மாலி நாட்டின் பகுதியாக இருக்கும் அசவாத் பிராந்தியத்தில் இயங்கும் ஒரு அரசியல், மற்றும் ஆயுதப் போராளி இயக்கம் ஆகும். துவாரெக் இனத்தவரைக் கொண்டுள்ள இந்த இயக்க உறுப்பினர்கள் லிபியாவில் முன்னாள் தலைவர் முஅம்மர் அல் கதாஃபியின் இராணுவத்தில் இணைந்து போரிட்டவர்கள், பின்னர் லிபியப் புரட்சியின் முடிவில் நாடு திரும்பினார்கள். இந்த இயக்கம் 2011 அக்டோபரில் ஆரம்பிக்கப்பட்டது. அல் காயிதாவுடன் இந்த இயக்கத்திற்குத் தொடர்புள்ளதாக மாலி அரசு குற்றம் சாட்டி வருகிறது. ஆனாலும், இக்குற்றச்சாட்டுகளை இந்த இயக்கத்தினர் மறுத்துள்ளனர். 2012 ஏப்ரல் 1 ஆம் நாளில் இந்த இயக்கம் அன்சார் தைன் என்ற இசுலாமியத் தீவிரவாதக் குழுவினருடன் இணைந்து வடக்கு மாலியின் அனேகமான பகுதிகளைக் கைப்பற்றியிருந்தனர். அசவாத் தேசிய விடுதலை இயக்கம் ஏப்ரல் 6 ஆம் நாள் அசவாத் பிராந்தியத்தைத் தனிநாடாக அறிவித்துள்ளதுடன், நிலையான அரசு அமைக்கப்படும் வரை தமது இயக்கம் இடைக்கால அரசாங்கம் ஒன்றையும் அமைத்திருப்பதாகக் கூறியுள்ளது

## மேற்கோள்கள்

## வெளி இணைப்புகள்
*அதிகாரபூர்வ இணையத்தளம் 

பகுப்பு:அசவாத்
பீமா

* பீமா, 2008 ஆம் ஆண்டு வெளிவந்த தமிழ்த் திரைப்படம்.
* பீமன் என்னும் வீமன் மகாபாரதத்தில் வரும் பாண்டு மற்றும் குந்தி ஆகியோரின் மகன் ஆவார்.
சந்திர குலம்

**சந்திர குலம்** அல்லது **சந்திர வம்சம்** என்பது கலியுக அரசப் பரம்பரையில் ஒன்றாகும். வைணவர்களின் கடவுளான திருமால் சந்திர குலமான யது  குலத்தில் கிருஷ்ணராக அவதாரம் எடுத்ததாக புராணங்கள் கூறுகின்றன. 

## சந்திர குலத் தோற்றம்
சந்திர குலம் தோன்றியதாக ஒரு கதை சொல்லப்படுகிறது. தேவர்களின் குருவான  பிருகஸ்பதியின் மனைவி தாரை. இவள் சந்திரனைக் கூடினாள். புதன் என்னும் மகனைப் பெற்றாள். வைவச்சுத மனு என்பவனின் மகன் இளன். இளன் வேட்டையாடிச் சென்றபோது ஒரு காட்டை அடைந்தான். அந்தக் காட்டுக்கு யார் வந்தாலும் பெண்ணாக மாறும்படி ஒரு சாபம் இருந்தது. அதன்படி இளன் இளைஆனான். புதன் இளையை மணந்தான். இவர்களுக்குப் பிறந்த குழந்தை புரூரவன். 

தேவ மகளிர் நீராடினர். அவர்களில் அழகில் சிறந்த ஊர்வசியைக் ‘கேசி’ என்பவன் கவர்ந்துச் சென்றான். மகளிர் அலறினர். புரூரவன் ஊர்வசியை மீட்டுத் தேவேந்திரனிடம் ஒப்படைத்தான். தேவேந்திரன் மகிழ்ந்து ஊர்வசியைப் புரூரவனுக்கே தந்துவிட்டான். 

ஊர்வசி தேவலோகம் மீள வழி கேட்டாள். ஆடை இல்லாத நிலையில் புரூரவனைப் பார்க்க நேர்ந்தால் திரும்பலாம் என இந்திரன் வரமளித்தான். ஒருநாள் புரூரவன் ஊர்வசியோடு உறவு கொண்டிருக்கும் வேளையில் புரூரவனின் ஆடையைக் கவர்ந்துவருமாறு இந்திரன் கந்தர்வர்களை அனுப்பினான். அவர்களும் அதனைச் செய்தனர். புரூரவன் தன் ஆடையை மீட்டுவரப் புறப்பட்டான். அப்போது ஒரு மின்னல். ஊர்வசி புரூரவனை அம்மணத்தில் பார்த்துவிட்டாள். உடனே தேவலோகம் சென்றுவிட்டாள்.
 
தேவலோகத்தில் ஊர்வசி நடனமாடிக்கொண்டிருந்தாள். அவள் மனம் புரூரவனை நாடியது. இதனை உணர்ந்த பிருகஸ்பதி ஊர்வசியைப் பூங்கொடி ஆகுமாறு சபித்தான். அவள் பூங்கொடி ஆனாள். புரூரவன் ஊர்வசி நினைவில் பூங்கொடிகளை-யெல்லாம்  தழுவினான். பூங்கொடியாக இருந்த ஊர்வசி தன் உருவம் பெற்றாள். இவர்களுக்குப் பிறந்த மகன் ‘ஆயு’. இவன் வழியில்தான் சந்திரகுலம் தோன்றிற்று.

## சந்திர குல அரசர்கள்
தமிழகத்தில் வரலாற்று கால மெய்கீர்த்திகள் சோழரை சூர்ய வம்சம் என்றாலும், இந்து மத புராணங்களோ சேரர், சோழர், பாண்டியர் போன்ற மூவேந்தர்களையும் சந்திர வம்சம் என்றே கூருகின்றன. தமிழக மூவேந்தர்கள் பின்வருமாறு அட்டவணைப் படுத்தப் பட்டுள்ளனர்.

*சந்திர வம்சம்
#சந்திரன்-(தாரை)
#புதன்-(இலா)
# புரூரவன்
# நகுசன்
#  யயாதி
# புரு
# துரஸ்வன்
# வக்ரி
# கோபானன் 
# காந்தன்
#துர்யசித்தன்
#குரு 
### குரு வம்சத்தினர்

#துஷ்யந்தன்
#பரதன்   
# பூமன்யு
# பிரதீபன்
#சாந்தனு
# பாக்லீகர்
# சோமதத்தன்
#பீஷ்மர் 
#சித்திராங்கதன்
#விசித்திரவீரியன்
#திருதராட்டிரன்
# பாண்டு
#விதுரன் 
#பாண்டவர்
#கௌரவர்
#அபிமன்யு
# பரீட்சித்து
#ஜனமேஜயன்

## இதனையும் காண்க
* குரு வம்ச மன்னர்களின் பட்டியல்
* சூரிய குலம்

## மேற்கோள்கள்

பகுப்பு:இந்து தொன்மவியல்
பகுப்பு:சத்திரியர்
பகுப்பு:இந்து தொன்மவியல் மாந்தர்
திருப்புல்லாணி

**திருப்புல்லாணி** இது இந்தியா, தமிழ்நாடு, இராமநாதபுரம் மாவட்டம், கீழக்கரை வட்டம்,திருப்புல்லாணி உள்வட்டம், திருப்புல்லாணி ஊராட்சி ஒன்றியம், திருப்புல்லாணி ஊராட்சியில் அமைந்த சிற்றூர் ஆகும். இங்குதான் இராமநாதபுரம் மாவட்ட மீனவர் சங்கங்களின் சம்மேளனம் அமைந்துள்ளது. இவ்வூரின் வழியாக வைகையின் கிளையாறு கடலில் கலக்கிறது. இங்குள்ள பெருமாள் கோயிலில் பங்குனி மற்றும் சித்திரை மாதங்களில் நடைபெறும் தேரோட்டம் மிகப்பிரபலம்.

## இவ்வூரின்சிறப்பு

இங்கு அமைந்துள்ள  திருப்புல்லாணி ஆதிஜெகன்னாத பெருமாள் கோயில் சிறப்புமிக்க 108 வைணவத் திருத்தலங்களுள் ஒன்றாகும்.

## இராமாயணக் குறிப்புகள்
சீதையை மீட்க இலங்கை செல்வதற்காக கடலில் பாலம் அமைக்க  சமுத்திரராஜனிடம் அனுமதிகேட்டு மூன்று நாட்கள் காத்திருந்த போது, தர்ப்பைப்புல்லின் மீது சயனம் கொண்டார் இராமர். தற்போது இத்திருத்தலத்தில் ஆதிசேஷன் மீது தர்ப்பை விரித்து, அதில் சயனிக்கும் வகையில் சிலை வடிக்கப்பட்டுள்ளது. சீதையை மீட்கச் செல்லும் முன் தங்கிய தலம். எனவே சீதை இல்லாமலும், லட்சுமணனின் வடிவமாக ஆதிசேஷன் இருப்பதால், லட்சுமணரும் இல்லாமலும் ஆஞ்சநேயர் மட்டும் உள்ள திருத்தலம்.மூலஸ்தான சுவரில் இலங்கைக்கு பாலம் அமைக்க ஆலோசனை கூறிய சூரியன், சந்திரன், தேவர்கள் இருக்கின்றனர்.

## மேற்கோள்கள்
 
## வெளி இணைப்புகள்
* அருள்மிகு ஆதிஜெகநாத பெருமாள் திருக்கோயில் வரலாறு தினமலர்
* விக்கிமேப்பியாவில் திருப்புல்லாணி அமைவிடம்

பகுப்பு:இராமநாதபுரம் மாவட்டத்திலுள்ள கிராமங்கள்
பகுப்பு:இந்து யாத்திரைத் தலங்கள்
பகுப்பு:இராமாயண நிகழிடங்கள்
பகுப்பு:புண்ணிய தீர்த்தங்கள்
இராம்சேவக் சங்கர்

**இராம்சேவக் சங்கர்** *(Ramsewak_Shankar)* சுரிநாம் நாட்டின் முன்னாள் குடியரசுத்தலைவர். இவர் இந்திய வம்சாவளியைச் சேர்ந்தவர். 1988 முதல் 1990 வரையிலான காலத்தில் இவர் சுரிநாமின் நான்காவது குடியரசுத் தலைவராய் இருந்தார். 1969 முதல் 1971. வரையிலான காலத்தில் அந்நாட்டின் வேளாண் மற்றும் மீன்வளத்துறை அமைச்சராய் இருந்தார்.

1990 ஆம் ஆண்டு நிகழ்ந்த இரத்தம் சிந்தா இராணுவப் புரட்சி ஒன்றால் (தொலைபேசிக் கலகம் என்றறியப்படுவது) இவரது அரசு கவிழ்ந்தது.
## மேற்கோள்கள்

பகுப்பு:சுரிநாம் அரசியல்வாதிகள்
பகுப்பு:1937 பிறப்புகள்
பகுப்பு:வாழும் மக்கள்
வட இந்தியா

**வட இந்தியா** என்பது வரையறையற்ற வார்த்தைகளில் சொன்னால் இந்தியாவின் வடபகுதி. வட இந்தியா என்பதற்குப் பல வரையறைகள் சொல்லப்படுகின்றன.

### இந்திய அரசின் வரையறை
இந்திய அரசு வட இந்திய கலாச்சாரப் பகுதி என்பது ஜம்மு காஷ்மீர், பஞ்சாப், இமாச்சலப் பிரதேசம், ஹரியானா, இராஜஸ்தான், சண்டிகர்  ஆகியவை உள்ளடக்கியது. வடக்கு மத்திய இந்திய கலாச்சாரப் பகுதி என்பது மத்தியப்பிரதேசம், சத்தீஷ்கர், இராஜஸ்தான், ஹரியானா, பீகார், ஜார்க்கண்ட், உத்தரப் பிரதேசம், உத்தராகண்ட், தில்லி ஆகியவற்றை உள்ளடக்கியது.

### மொழியியல் வரையறை
இந்தோ-ஆரிய மொழிகள் புழங்கும் இடம் வட இந்தியா. இந்தி மற்றும் தொடர்புடைய மொழிகள் இங்கே பேசப்படுகின்றன.

### விந்திய மலைக்கு வடக்கே
ஒரு காலத்தில், விந்திய மலைக்கு வடக்கே உள்ளது வட இந்தியா தெற்கே உள்ளது தென் இந்தியா என்று சொல்லப்பட்டது. ஆனால் தற்சமயம் இந்த வரையறை கைவிடப்பட்ட ஒன்று. அகத்திய முனிவர் கூற்று மற்றும் மனு ஸ்மிருதியிலும் விந்திய மலை வடக்கு தெற்கைப் பிரிப்பதாய்ச் சொல்லப்பட்டுள்ளது.

## மேற்கோள்கள்

பகுப்பு:இந்தியா
மெய்நிகர் யாழ்ப்பாணம்

**மெய்நிகர் யாழ்ப்பாணம்** (*Jaffna 360*) என்பது யாழ்ப்பாண மாவட்டத்தில் உள்ள இடங்களை அகலப் பரப்புக் காட்சிகளாகத் தரும் இணையத்தளம் ஆகும். இது யாழ்ப்பாண மாவட்டத்தின் யாழ்ப்பாண நகரம், வலிகாமம், வடமராட்சி, தென்மராட்சி, தீவகம் ஆகிய இடங்களிலுள்ள கோயில்கள், பாடசாலைகள், வரலாற்று முக்கியத்துவமுள்ள இடங்கள், தேவாலயங்கள், இயற்கைக் காட்சிகள், பல்கலைக்கழகங்கள், கட்டடக் கலை, திருவிழாக்கள், இடங்கள் முதலியவற்றின் அகலப் பரப்புக் காட்சிகளை வழங்குகின்றது.

## வசதிகள்
அகலப் பரப்புக் காட்சிகளைத் தேசப்படத்திலிருந்து தெரிவு செய்யக்கூடிய வசதியை இத்தளம் வழங்குகின்றது. இதற்காக இத்தளம் கூகுள் நிலப்படங்களைப் பயன்படுத்துகின்றது. வரைபடம், செயற்கைக்கோள் என்னும் இரு தெரிவுகளினூடாகத் தேசப்படத்தின் வகையையும் மாற்ற முடிகின்றது.

மேலும் விரைவில் வெளிவரவுள்ள அகலப் பரப்புக் காட்சிகளின் விபரங்களும் இத்தளத்தில் உள்ளடக்கப்பட்டுள்ளன. இணையத்தளத்திலேயே மெய்நிகர் படப்பிடிப்பிற்கான படிவத்தைப் பூர்த்தி செய்வதன் மூலம் ஓரிடத்தைப் படம்பிடிக்குமாறு வேண்டுகோளும் விடுக்கலாம்.

## மேற்கோள்கள்

பகுப்பு:வலைத்தளங்கள்
ஏ. எல். வேணுகோபால்

**மருத்துவர் ஏ. எல். வேணுகோபால்** *(Dr.A. L. Venugopal)* சிறுநீரக அறுவையியல் *(urology)* நிபுணர். இவர் மருத்துவர் ஆற்காடு இலட்சுமணசுவாமி முதலியாரின் மகன் ஆவார்.

1967 ஆம் ஆண்டு இந்திய மருத்துவக் கல்லூரிகளிலேயே முதல் முறையாக சிறுநீரக அறுவையியல் துறையைச் சென்னை மருத்துவக் கல்லூரியில் இவர் துவங்கினார். அதுமட்டுமின்றி சென்னைப் பல்கலைக்கழகத்தின் மருத்துவப் பட்ட மேற்படிப்பிற்கான தனித் துறைகளும் இவரது தலைமையிலேயே துவங்கப்பட்டன.

## மேற்கோள்கள்

பகுப்பு:இந்திய மருத்துவர்கள்
ஜோசப் கார்டன்-லெவிட்

***ஜோசப் கார்டன்-லெவிட்*** (Joseph Gordon-Levitt) (பிறப்பு: பெப்ரவரி 17, 1981) ஓர் அமெரிக்க திரைப்பட நடிகர் ஆவார். தன் திரைப்பட வாழ்க்கையினை சிறு வயதிலேயே தொடங்கினார்.

இவர் இரண்டுமுறை கோல்டன் குளோப் விருதிற்கு பரிந்துரை செய்யப்பட்டார்.

## திரைப்படங்கள்
*இவர் நடித்துள்ள சில திரைப்படங்கள்:*
* 2010 - இன்செப்சன்
* 2012 - த டார்க் நைட் ரைசஸ்
* 2014 - சின் சிட்டி: அ டமே டு கில் போர்

## மேற்கோள்கள்

## வெளி இணைப்புகள்
* 
* 

பகுப்பு:அமெரிக்க ஆண் திரைப்பட நடிகர்கள்
பகுப்பு:வாழும் மக்கள்
பகுப்பு:அமெரிக்க குழந்தை நட்சத்திரங்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்க நாடக நடிகர்கள்
பகுப்பு:1981 பிறப்புகள்
பகுப்பு:அமெரிக்கத் திரைப்பட இயக்குநர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
கருவிழி மாற்று சிகிச்சை

**கருவிழி மாற்று சிகிச்சை** (*Corneal transplantation*) என்பது கருவிழி நோயால் பாதிக்கப்பட்டு பார்வை இழந்தவர்களுக்கு அறுவை சிகிச்சை மூலம் கண் தானமாகப் பெறப்பட்ட கருவிழிகளைப் பொருத்தும் சிகிச்சை முறையாகும்.
## மேற்கோள்கள்
 

பகுப்பு:கண் குறைபாடுகள்
பகுப்பு:கண் மருத்துவம்
தரம்சாலா

**தரம்சாலா** வட இந்தியாவில் உள்ள ஒரு நகரம். இது இந்திய மாநிலமான இமாச்சலப் பிரதேசத்தின் கோடைக்கால இருக்கை. கங்க்ரா மாவட்டத்தின் தலைநகரம். தற்போதைய தலாய்லாமா டென்சின் கியாட்சோ இங்கு தான் வாழ்கிறார். இந்த இடம் இந்தியர், திபெத்தியர் மற்றும் வெளிநாட்டவர் வந்து செல்லும் சுற்றுலாத் தலமாக விளங்குகிறது.

தரம்சாலா நகரம் இமாச்சலப் பிரதேசத்தின் இரண்டாவது தலைநகரமாக அறிவிக்கப்பட்டது. 

வலது|220px|thumb|1980 இல் வரையப்பட்ட ஓவியம் காட்டும் தரம்சாலா

## மேற்கோள்கள்


பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பகுப்பு:இந்தியாவில் உள்ள மலை வாழிடங்கள்
கண் வங்கி

**கண் வங்கி** என்பது ஒரு சமுதாய அமைப்பாகச் செயல்படுகிறது. இது கண் தானம் மூலம் பெறப்படும் கருவிழிகளைச் சேகரித்து, முறையாகப் பரிசோதித்து அதைக் கருவிழி மாற்று சிகிச்சை செய்யும் மருத்துவருக்கு அனுப்பும் பணியைக் கண் வங்கிகள் செய்து வருகின்றன.  கருவிழி கூம்பல், விழி வெண்படலம், வடு போன்ற கண் திசுக்கள் பொதுவாக சேகரிக்கப்படுகிறது.

## வரலாறு
உலகின் முதல் கண் வங்கி நியூயார்க்கில் 1944ல் மருத்துவர். ஆர். டௌன்லி பேடன் என்பவரால் தொடங்கப்பட்டது. 1961ல் 25 உறுப்பினர்களுடன் அமெரிக்க கண் வங்கி சங்கம் தொடங்கப்பட்டது.

## கண் வங்கியின் செயல்பாடுகள்

* பயிற்சி பெற்ற மருத்துவர்கள் அடங்கிய குழு 24 மணி நேரமும் கண்களைத் தானமாகப் பெற்றிட தயார் நிலையில் வைத்துள்ளது.
* தானமாகப் பெறப்பட்ட கருவிழிகளை பரிசோதனை செய்து அவற்றைத் தரம் பிரித்தல்.
* நல்ல நிலையிலுள்ள கருவிழிகளை மாற்று அறுவை சிகிச்சை மருத்துவருக்கு அனுப்பி வைத்தல்.
* மாற்று அறுவை சிகிச்சைக்குப் பயன்படுத்த முடியாத கரு விழிகளைப் பல்வேறு புதிய ஆராய்ச்சிப் பணிகளுக்கும், கண்களைப் பதப்படுத்தல் குறித்த ஆராய்ச்சிக்கும் பயிற்சி கருவிழி மாற்று அறுவை சிகிச்சைக்கும் அனுப்பி வைத்தல்.
* கண் தானம் செய்வது தொடர்பான விழிப்புணர்வை மக்களிடையே ஏற்படுத்துதல்.
* கண் நிபுணர்கள் அல்லாத பதிவு பெற்ற மருத்துவர்களுக்குச் சரியான முறையில் கண்களை எடுப்பது குறித்துப் பயிற்சி அளித்தல்
* கண் தான மையங்களை ஏற்படுத்துதல் மற்றும் அதிகரித்தல் போன்ற பணிகளைச் செய்து வருகின்றன.

## வெளியிணைப்புகள்
* இந்திய கண் வங்கி சங்கம்
* இராமயம்மா சர்வதேச கண் வங்கி 

## மேற்கோள்கள்


பகுப்பு:கண்
எதுவார்து சீர்ம்

**எதுவார்து கொன்ராட் சீர்ம்** (*Eduard Konrad Zirm*, 18 மார்ச்சு 1863 - 15 மார்ச்சு 1944) உலகில் முதல் கருவிழி மாற்று அறுவை சிகிச்சை செய்த கண் மருத்துவராவார். ஜீர்ம், ஆஸ்திரியா நாட்டு வியன்னாவில் 1863ல் பிறந்தார். வியன்னா பல்கலைக்கழகத்தில் மருத்துவம் மற்றும் கண் மருத்துவம் பயின்றார். பட்டம் பெற்ற பிறகு 1892ல் ஓலமச் என்ற நகரில் ஒரு கண் மருத்துவமனையில் மருத்துவராக பணியில் சேர்ந்தார். ஓய்வு நேரங்களில் பிடில் வாசிப்பதும், தத்துவயியல் சார்ந்து படிப்பதும் இவரது பொழுது போக்குகளாகும். 1907ல் *டை வெல்ட் அல்ஸ் ஃபுலென்*(Die Welt als Fühlen) என்ற உணர்வுசார் நுண்ணறிவு பற்றிய முதல் நூல்வொன்றை எழுதியுள்ளார். 1944ம் ஆண்டு செக்கோசிலோவாக்கியா நாட்டில் இறந்தார்.

## முதல் கருவிழி மாற்று அறுவை சிகிச்சை
1905ம் ஆண்டு செக் நாட்டு ஒரு சிறு நகரில் கண் தெரியாத அலோஸ் க்ளோகர் என்பவரை சந்தித்தார் ஜீர்ம். அந்த நபருக்கு,  சுண்ணாம்புநீர்  கண்ணில் பட்டு இரண்டு விழியின் பார்வையும் பறிபோயிருந்தது. அதேசமயத்தில் காரல் பிரௌர் என்ற 11 வயது சிறுவனொருவன் உலோகப்பொருளால் பாதிக்கப்பட கண்களுடன் சிகிச்சைக்கு வந்தான். ஜீர்ம் முயன்றும் பிரௌரின் பார்வையை காப்பாற்ற முடியவில்லை, அதனால் பிரௌரின் கருவிழியை மட்டும் தோண்டியெடுத்து, வெற்றிகரமாக க்ளோகருக்குப் பொருத்தினார். பலவித கருவிகள் இருந்தும் வெற்றிகரமாக அறுவை சிகிச்சை செய்யமுடியாத மருத்துவர்களுக்கிடையே அக்காலத்தில் எந்தவித நவீன கருவிகளுமின்றி மாற்று அறுவை சிகிச்சை செய்த பெருமை ஜீர்னையே சாரும். ஜீர்னின் கடைபிடித்த முறையே கருவிழி சிகிச்சைக்கு இன்றும் அடிப்படை செயல்முறையாக கடைபிடிக்கப்பட்டு வருகிறது.

## மேற்கோள்கள்

பகுப்பு:1863 பிறப்புகள்
பகுப்பு:1944 இறப்புகள்
பகுப்பு:கண் மருத்துவர்கள்
பகுப்பு:ஆஸ்திரிய மருத்துவர்கள்
முகநூல் வசதிகள்

[thumb|[பார்ண் படியில் முகநூல் பற்றுக்களைப் பயன்படுத்துதல்]]
சமூக வலையமைப்பான முகநூலில் உள்ள வசதிகளே **முகநூல் வசதிகள்** (*Facebook Features*) ஆகும். இக்கட்டுரையில் முகநூல் இணையத்தளத்தில் உள்ள வசதிகள் தரப்பட்டுள்ளன.

## பொது
### அரட்டை
2008ஆம் ஆண்டு ஏப்ரல் ஐந்தாம் திகதி முகநூல் அரட்டை அறிமுகப்படுத்தப்பட்டது. 2008ஆம் ஆண்டு ஏப்ரல் 23இலிருந்து அனைத்து முகநூல் பயனர்களும் முகநூல் அரட்டையைப் பயன்படுத்தக் கூடியதாக இருந்தது. முகநூல் அரட்டை மூலமாகப் பயனர்கள் ஒருவருடன் தனியாகவோ அல்லது பலருடன் குழுவாகவோ அரட்டை அடிக்க முடியும்.

யாகூ! மெசஞ்சர், இசுகைப், ஏ. ஓ. எல். இன்ஸ்டன்ட் மெசஞ்சர், ஈபடி, ஃப்ளோக், மிராண்டா இன்ஸ்டன்ட் மெசஞ்சர், டிரில்லியன், எம்பதி, பிட்கின், அடியம், நிம்பஸ், போரேப்ரோன்ட் ஐடெண்டிடி மனேஜர், பால்ரிங்கோ, மீபோ, டோக்பாக்ஸ், விண்டோசு லைவ் மெசஞ்சர் முதலிய மென்பொருள்களும் முகநூல் அரட்டையைக் கொண்டுள்ளன. முகநூல் அரட்டையை ஐபோன், பிளாக்பெர்ரி என்பனவற்றிலும் பெற முடியும்.

2011 ஆகத்திலிருந்து ஒளித்தோற்ற அரட்டையையும் மேற்கொள்ளக்கூடியதாக உள்ளது. ஆனாலும் அதற்காக நீட்சியொன்றை நிறுவ வேண்டும்.

### பற்றுக்கள்

முகநூல் பற்று என்பது முகநூலில் மெய்நிகர் பரிசுகளை வாங்குவதற்கும் ஆட்டங்களிலும் செயலிகளிலும் மெய்நிகர் பொருள்களை வாங்குவதற்கும் உதவும் மெய்நிகர் பணம் ஆகும். முகநூல் பற்றுக்களை பார்ண் படி, ஹேப்பி அகுவரியம், ஹேப்பி ஐலேண்ட், ஜூ பாரடைஸ், ஹலோ சிட்டி, மாஃபியா வார்ஸ், இட் கேர்ல் முதலிய ஆட்டங்களில் பயன்படுத்த முடியும்.

### நண்பர்

நண்பர் சேர்த்தல் என்பது முகநூலில் உள்ள ஒருவருக்கு நட்புக்கோரிக்கையை அனுப்புவதாகும். நட்புக்கோரிக்கையைப் பெற்றவர் அதனை ஏற்றுக் கொண்டால் இருவரும் நண்பர்களாவர்.

## மேற்கோள்கள்

பகுப்பு:இணையச் சமூக வலைப்பின்னல்கள்
கேரி ஓல்ட்மன்

***கேரி லேனர்ட் ஓல்ட்மன்*** (Gary Oldman) (பிறப்பு: மார்ச்சு 21 1958) ஒரு பிரித்தானியத் திரைப்பட நடிகர் மற்றும் தயாரிப்பாளர் ஆவார். இவர் பேட்மேன் திரைப்படங்களில் ஜேம்ஸ் கார்டன் என்ற கதாப்பாத்திரத்தில் நடிப்பதற்காக அறியப்படுகிறார். மேலும் இவர் ஆரி பாட்டர் திரைப்படங்களில் சிரியஸ் பிளாக் ஆக நடித்ததற்கும் அறியப்படுகின்றார்.

## திரைப்படங்கள்
*இவர் நடித்துள்ள திரைப்படங்களில் சில:*
* 1987 - பிரிக் அப் யுவர் இயர்ஸ் 
* 1988 - சிட் அண்ட் நான்சி
* 1992 - டிராகுலா
* 1995 - த ஸ்கார்லெட் லெட்டர்
* 1999 - லாஸ்ட் இன் ஸ்பேஸ்
* 2001 - த கன்டென்டர்
* 2003 - இன்டர்ஸ்டேட் 60
* 2004 - ஆரி பாட்டர் அன்ட் த பிரிசனர் ஆப் அஸ்கபான்
* 2005 - பேட்மேன் பிகின்ஸ்
* 2005 - ஆரி பாட்டர் அன்ட் த காபிளட் ஆப் பையர்
* 2006 - ஆரி பாட்டர் அன்ட் த ஆர்டர் ஆப் த பீனிக்ஸ்
* 2008 - த டார்க் நைட்
* 2011 - ஆரி பாட்டர் அன்ட் த டெத்லி ஹாலோவ்ஸ் - பாகம் 2
* 2011 - டிங்கர் டேயிலர் சோல்டியர் ஸ்சுபை
* 2012 - த டார்க் நைட் ரைசஸ்
* 2014 - ரோபோகாப்

## விருதுகள்

## மேற்கோள்கள்


## வெளி இணைப்புகள்
* 
* 
* Interview with Gary Oldman on his directorial debut – Nil by Mouth
* Wolf in Sheep’s Clothing: The Strange Career of Gary Oldman 

பகுப்பு:திரைப்படத் தயாரிப்பாளர்கள்
பகுப்பு:சிறந்த நடிகருக்கான அகாடெமி விருதிற்கு தேர்ந்தெடுக்கப்பட்டவர்கள்
பகுப்பு:சாடர்ன் விருது பெற்றவர்கள்
பகுப்பு:வாழும் மக்கள்
பகுப்பு:1958 பிறப்புகள்
செக்கோசிலோவாக்கியா

**செக்கோசிலோவாக்கியா** அல்லது **செக்கோ-சிலோவாக்கியா** (Czech and Slovak: *Československo*, *Česko-Slovensko*) என்பது முன்னாள் ஐரோப்பிய நாடுகளில் ஒன்றாகும். ஆஸ்திரியா-அங்கேரி இராச்சியத்திலிருந்து விடுதலை பெற்று 1918 முதல் இறைமையுள்ள நாடாக இருந்துவந்தது. 1939 முதல் 1945 வரை நாட்சி ஜெர்மனியால் அதிகாரம் செலுத்தப்பட்டு ஒரு நாடு என்ற மதிப்பையிழந்திருந்தது. 1945ல் இதன் கிழக்குப் பகுதியை சோவியத் ஒன்றியம் கைப்பற்றிக் கொண்டது. 1993 சனவரி 1ல்  **[[செக் குடியரசு]] **மற்றும் **[[சிலோவாக்கியா]]** என்ற இரண்டு தனி நாடாகப் பிரிந்தது.

## அண்டை நாடுகள்
*ஆஸ்திரியா, 1918–1938, 1945-
*செருமனி, 1918–1945, 1990-
*மேற்கு செருமனி மற்றும் ஜெர்மன் சனநாயகக் குடியரசு 1945 - 1990
*போலந்து
*சோவியத் ஒன்றியம்1945 - 1991
*உக்ரைன் (1992)
*உருமேனியா (until 1939)
*அங்கேரி

thumb|400px|left|1969ல் செக்கோசிலோவாக்கியா.
left|thumb|400px|1930 ல் செக்கோஸ்லோவாக்கியா மொழியியல் வரைபடம்

## இனப் பிரிவுகள்

## சமயம்

1991ம் ஆண்டின் படி, கத்தோலிக்க திருச்சபை 46.4%, லூதரனியம் 5.3%, இறைமறுப்பு 29.5%, கணக்கில்லாதவர்கள் 16.7% என இருந்தனர்.

## விளையாட்டுகள்
செக்கோசிலோவாக்கியா தேசிய கால்பந்து அணி என்ற அணியின் மூலமாக எட்டு முறை உலகக்கோப்பை காற்பந்து போட்டியில் கலந்துகொண்டு, 1934 மற்றும் 1962 ஆகிய ஆண்டுகளில் இரண்டாமிடம் பெற்றது. இவ்வணி 1980ல் ஒலிம்பிக்கில் தங்கம் வென்றது. செக்கோசிலோவாக்கியா தேசிய பனி வளைதடிப் பந்தாட்ட அணி மூலமாக ஒலிம்பிக்கில் வளைதடிப் பந்தாட்டப் போட்டியில் வெற்றிபெற்றுள்ளது. எமில் ஜடொபக் என்பவர் ஒலிம்பிக் தட கள விளையாட்டுக்களில் நான்குமுறை தங்கம் வென்றுள்ளார். பிரபலமான டென்னிசு வீரர்களான மார்டினா ஹிங்கிஸ் மார்ட்டினா நவரோத்திலோவா மற்றும் இவான் லென்டி, மிலோசவ் மிகிர் போன்றவர்கள் செக்கோசிலோவாக்கியா நாட்டைச் சேர்ந்தவர்கள்

## மேற்கோள்கள்
### மூலம்
*Czechoslovak Republic

### குறிப்புகள்

பகுப்பு:முன்னாள் குடியரசுகள்
இந்திய - திபெத் எல்லைக் காவல்படை

**இந்திய - திபெத் எல்லைக் காவல்படை** (Indo-Tibetan Border Police -ITBP) என்பது இந்திய - சீன எல்லைப்பகுதியைப் பாதுகாக்கும்  இந்திய அரசின் மத்திய காவல் ஆயுதப் படைகளில் ஒன்றாகும்.   லடாக் பகுதியிலுள்ள கரகோரம் கணவாய் முதல் அருணாசலப் பிரதேசம் ஜசிப் லா என்ற இடம்வரையுள்ள 3488கி.மீ இந்திய-சீன எல்லையை பாதுகாக்கிறது. பனி பனிப்புயல், பனிப்பாறை சரிவுகள், நிலச்சரிவுகள் போன்ற இயற்கை சீற்றங்களுடன் -40 டிகிரி செல்சியஸ் வெப்ப நிலையிலும் 9000 முதல் 18000 அடி உயரத்தில் எல்லையை காக்கிறார்கள். உள்நாட்டு மருத்துவ முகாம், பேரழிவுக்கால மேலாண்மை, அணுக்கரு மற்றும் கதிர் விபத்து, உயிரியல் மற்றும் வேதியல் பேரழிவுகள் போன்ற சூழல்களுக்கு ஏற்ப இப்படை பயிற்சிப் பெற்றுள்ளது. பொசுனியா எர்செகோவினா, கொசோவோ, எயிட்டி, சூடான் மற்றும் எந்த நாட்டிலும் ஐ.நா. அமைதி நடவடிக்கைகளில் பங்குகொள்கிறது. மலைகளில் மீட்புபணி புரிவதாலும், இயற்கை பேரழிவுகள் நடக்குமிடம் என்பதாலும் இப்படையின் பெரும்பாலனவர்களுக்கு மலையேற்றமும், பனிச்சறுக்கும் பயிற்சியளிக்கப்பட்டுள்ளது

## வரலாறு
இந்திய - திபெத் எல்லைக் காவல்படை 1962 அக்டோபர் 24ல் மத்திய சேமக் காவல் படைச் சட்டம் மூலமாக உருவாக்கப்பட்டது. பின்னர் இந்திய - திபெத் எல்லைக் காவல்படைச் சட்டம் உருவாக்கப்பட்டு 1994 முதல் மறுவரையறை செய்யப்பட்டது. இப்படையின் முதல் தலைமை இயக்குநர் சர்தார் பால்பீர் சிங் ஆவார்.

## பணிகள்
பல்நோக்கு பணிகள் இப்படையில் பணிகள் பின்வருவன:
* நாட்டின் வடஎல்லையை கண்காணித்தல், எல்லை மீறல்களை கண்டுபிடித்து தடுத்தல் மற்றும் அப்பகுதி மக்களுக்கு பாதுகாப்புணர்வை அளித்தல்.
* எல்லை ஊடுருவல், கடத்தல் போன்ற குற்றங்களை தடுத்தல்
* முக்கிய நபர்களுக்கும், வங்கிகளுக்கும், முக்கிய கட்டுமானங்களுக்கும் பாதுகாப்பளித்தல்
* இயற்கை பேரழிவு கொண்ட இடங்களில் மீட்புபணிபுரிந்து நிலைமையை மீட்டி பேணுதல்
## இதனையும் காண்க
* இந்தியாவின் சிறப்புப் படைகள்

## மேற்கோள்கள்
 

பகுப்பு:இந்தியத் துணை இராணுவம்
தமிழ்நாடு அரசுத் துறைகள் பட்டியல்

தமிழ்நாடு அரசின் தலைமைச் செயலகத்தில் இயங்கி வரும் முக்கியத் துறைகளின் பட்டியல்:

#ஆதி திராவிடர் மற்றும் பழங்குடியினர் நலத்துறை
#இளைஞர் நலன் மற்றும் விளையாட்டு மேம்பாட்டுத் துறை
#உயர்கல்வித் துறை
#உள்துறை
#ஊரக வளர்ச்சி மற்றும் பஞ்சாயத்துராஜ் துறை
#எரிசக்தித் துறை
#கால்நடை பராமரிப்பு, பால்வளம் மற்றும் மீன் வளத் துறை
#கூட்டுறவு, உணவு மற்றும் நுகர்வோர் பாதுகாப்புத் துறை
#கைத்தறி, கைத்திறன் துணி நூல் மற்றும் கதர் துறை
#சட்டத் துறை
#சமூக நலம் மற்றும் சத்துணவுத் துறை
#சிறுதொழில்கள் துறை
#சுற்றுச்சூழல் மற்றும் வனத் துறை
#செய்தி மற்றும் சுற்றுலாத் துறை
#தகவல் தொழில் நுட்பத் துறை
#தமிழ் வளர்ச்சி, பண்பாட்டுத் துறை
#திட்டம், வளர்ச்சி மற்றும் சிறப்பு முயற்சிகள் துறை
#தொழில் துறை
#தொழிலாளர் மற்றும் வேலைவாய்ப்புத் துறை
#நகராட்சி நிர்வாகம் மற்றும் குடிநீர் வழங்கல் துறை
#நிதித் துறை
#நெடுஞ்சாலைத் துறை
#பணியாளர் மற்றும் நிர்வாகச் சீர்திருத்தத் துறை
#பள்ளிக் கல்வித் துறை
#பிற்படுத்தப்பட்டோர், மிகப் பிற்படுத்தப்பட்டோர் மற்றும் சிறுபான்மையினர் நலத் துறை
#பொதுத் துறை
#பொதுப் பணித் துறை
#போக்குவரத்துத் துறை
#மக்கள் நல்வாழ்வு மற்றும் குடும்ப நலத் துறை
#மதுவிலக்கு மற்றும் ஆயத்தீர்வைத் துறை
#வணிக வரி மற்றும் பதிவுத் துறை
#வருவாய்த் துறை
#வீட்டு வசதி மற்றும் நகர்ப்புற வளர்ச்சித் துறை
#வேளாண்மைத் துறை
#சட்டமன்றப் பேரவைச் செயலகத் துறை

பகுப்பு:தமிழ்நாடு அரசுத் துறைகள்
மெய்யப்பன் பதிப்பகம்

**மெய்யப்பன் பதிப்பகம்** தமிழ்நாட்டிலுள்ள சிதம்பரம் எனும் ஊரில் அமைந்துள்ள ஒரு பதிப்பகமாகும். சிதம்பரத்திலுள்ள அண்ணாமலைப் பல்கலைக்கழகத்தில் தமிழ்ப் பேராசிரியராகப் பணியாற்றிய ச. மெய்யப்பன் என்பவரால் நிறுவப்பட்டது. தமிழ்நாட்டில் புத்தக வெளியீட்டில் முன்னனிப் பதிப்பகங்களுள் ஒன்றாக விளங்கும் இப்பதிப்பகத்தின் சில வெளியீடுகள் தமிழ்நாடு அரசின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டத்தின் கீழ் பரிசுகளைப் பெற்றுள்ளன. 

பகுப்பு:தமிழ்ப் பதிப்பகங்கள்
கருட புராணம்

**கருட புராணம்** (*Garuda Purana*) (தேவநாகரி: गरुड़ पुराण) என்பது இந்து சமய பதினெண் புராணங்களில் பதினேழாவது புராணமாகும். வைணவ புராணமான இதில் விஷ்ணுவும் கருடனும் உரையாடுவது போன்று அமைந்துள்ளது. மரணத்திற்குப் பின்னுள்ள வாழ்க்கை, ஈமச்சடங்குகள் மற்றும் மறுபிறவி போன்றவைகளைப் பற்றி இதன் இரண்டாம் பகுதி விளக்குகிறது. இப்புராணத்தில் வானியல், மருத்துவம், இலக்கணம், நவரத்தின கட்டமைப்பு மற்றும் பண்புகள் பற்றி விவாதிக்கிறது. மொத்தம் பத்தொன்பது ஆயிரம் செய்யுட்கள் கொண்ட இப்புராணம், பூர்வ கந்த மற்றும் உத்திர கந்த என்ற இரண்டு உட்பிரிவுகளைக் கொண்டுள்ளது.

## தண்டனைகள்

## இதனையும் காண்க
* கருடன்

## மேற்கோள்கள்


## வெளி இணைப்புகள்
*கருடபுராணம் கூறும் மறுபிறவி ரகசியம் - கானொலி

பகுப்பு:பதினெண் புராணங்கள்
இராசரட்டைப் பாண்டியர்

**இராசராட்டிரப் பாண்டியர்கள்** (பொ.பி. 436-463) என்பவர்கள் களப்பிரர்கள் அரசர்களின் ஆதிக்கம் தமிழகத்தில் இருந்த போது பாண்டியர் மரபிலிருந்து இலங்கைக்கு சென்று அரசாண்ட பாண்டிய வேந்தர்களாவர். இவர்களைப் பற்றி இலங்கையின் வரலாற்று நூலான சூல வம்சம் குறிப்பிடுகிறது. இவர்கள் ஆண்ட பகுதியின் பெயர் இராசராட்டிரம் என்பதால் இவர்கள் வரலாற்று ஆசிரியர்களால் இராசராட்டிரப் பாண்டியர்கள் எனப்பட்டனர். முதலில் இவ்வரசை நிறுவிய பாண்டு என்னும் பாண்டிய மன்னன் அதற்கு முன் அநுராதபுரத்தை ஆண்ட மித்தசேனன் என்னும் மன்னனை தோற்கடித்து அநுராதபுரத்தைத் தலைநகராகக் கொண்டு இராசராட்டிர ஆட்சியை தொடங்கி வைத்தான். இவனுக்குப் பிறகு ஐந்து பாண்டியர்கள் வட இலங்கையை ஆண்டார்கள். தாதுசேனன் என்ற இலங்கை மௌரிய மன்னர்கள் வம்சத்தைச் சேர்ந்தவன் ஆறு இராசராட்டிர பாண்டியர் மன்னர் ஆட்சியிலும் இராசராட்டிரம் மீது படையெடுத்தான். அனைத்து படையெடுப்பிலும் பாண்டிய மன்னர்களுக்கே வெற்றி கிட்டினாலும் திரிதரன் மற்றும் தாட்டியன் போன்ற இராசராட்டிரப் பாண்டியர்கள் இவனால் கொல்லப்பட்டனர். முடிவாக ஆறாம் இராசராட்டிரப் பாண்டிய மன்னனான பிட்டியன் ஆட்சியில் அவனைக்கொன்று இலங்கையைக் கைப்பற்றினான். அதிலிருந்து இராசராடிரப் பாண்டியர் ஆட்சி முடிவு பெற்றது.

## உச்ச நிலை
உரோகணம் நாட்டிலுள்ள கதிர்காமம் என்ற முருகன் படைவீட்டில் தாட்டியன் கல்வெட்டுகள் காணப்படுகின்றன. அதனால் இவனது ஆட்சியில் இராசராட்டிரம் அரசு இலங்கை முழுதும் பரவியிருந்ததை அறிய முடிகிறது. அக்கல்வெட்டின் படி இவன் புத்த சமயத்தை சேர்ந்தவன் என்றும் கிரிவிகாரை என்னும் புத்தமடத்திற்கு தானம் அளித்தான் என்றும் உரோகணம் நாட்டில் சில காலம் தங்கியிருந்தான் எனவும் தெரிகிறது.

## மூலநூல்
* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
* சூல வம்சம்

## மேற்கோள்கள்

பகுப்பு:அனுராதபுர மன்னர்கள்
பகுப்பு:தமிழ் அரச வம்சங்கள்
காந்திமதி கதை

காந்திமதி என்பவள் புரூரவ சரிதை என்னும் தமிழ்க் காப்பியத்தில் வரும் பாத்திரம். திரிகர்த்தன் என்னும் அரசனின் மகள். புரூரவன் இவளை மணந்தான். 

திருச்சி உறையூர் திருஉழக்கீசுரம் கோயிலிலுள்ள அம்மன் பெயர் காந்திமதியம்மை. 19ஆம் நூற்றாண்டில் காந்திமதியம்மை பிள்ளைத்தமிழ் என்னும் சிற்றிலக்கியம் இவள்மீது பாடப்பட்டுள்ளது. திரிசிரபுரம் மகாவித்துவான் மீனாட்சி சுந்தரம்பிள்ளை இதனைப் பாடினார். 

:நெல்லையில் காந்திமதியம்மை உடனுறை நெல்லையப்பர் 
:கும்பகோணத்தில் திருமூக்கீச்சுரம் காந்திமதியம்மை உடனுறை பஞ்சவர்ணீச்சுவரர் 
ஆகிய கோயில்கள் குறிப்பிடத்தக்கவை.

ஈர்க்கும் காந்த எண்ணம் என்னும் பொருளைத் தரும் சொல் 'காந்திமதி'
## இவற்றையும் காண்க
:காந்திமதி (இறைவி)
:காந்திமதி (நடிகை)

பகுப்பு:தமிழ் இலக்கியம்
காந்திமதி (இறைவி)

ஈர்க்கும் காந்த எண்ணம் என்னும் பொருளைத் தரும் சொல் 'காந்திமதி'

உமையம்மை காந்திமதியம்மை என்னும் பெயருடன் குடிகொண்டுள்ளதாகக் குறிப்பிடுகின்றனர்.
* திருச்சி உறையூர் திருஉழக்கீசுரம் கோயிலிலுள்ள அம்மன் பெயர் காந்திமதியம்மை. 19ஆம் நூற்றாண்டில் காந்திமதியம்மை பிள்ளைத்தமிழ் என்னும் சிற்றிலக்கியம் இவள்மீது பாடப்பட்டுள்ளது. திரிசிரபுரம் மகாவித்துவான் மீனாட்சி சுந்தரம்பிள்ளை இதனைப் பாடினார். 
* நெல்லையில் காந்திமதியம்மை உடனுறை நெல்லையப்பர் திருநெல்வேலி நெல்லையப்பர் கோயில்
* கும்பகோணத்தில் திருமூக்கீச்சுரம் காந்திமதியம்மை உடனுறை பஞ்சவர்ணீச்சுவரர் 
ஆகிய கோயில்கள் குறிப்பிடத்தக்கவை.
## இவற்றையும் காண்க
:காந்திமதி கதை
:காந்திமதி (நடிகை)

பகுப்பு:இந்து பெண் தெய்வங்கள்
கந்த சஷ்டி கவசம்

thumb | வலது
**கந்த சஷ்டி கவசம்** (*Kanda Shasti Kavasam*) என்பது தேவராய சுவாமிகளால் முருகப் பெருமான் மீது இயற்றப்பட்ட பாடலாகும். ஆறுபடை வீடுகளுக்கும் தனித்தனியே கந்தர் சஷ்டி கவசம் பாடலை பாடியுள்ளார். அவற்றுள், திருச்செந்தூர் சஷ்டி கவசமே மிகவும் பிரபலம். இதன் காலம் 19ஆம் நூற்றாண்டு. இதனை திருச்செந்தூர் சுப்பிரமணிய சுவாமி கோயிலில் அரங்கேற்றினார். கந்த சஷ்டி கவசத்தில் வரும் *சிரகிரி வேலவன்* எனும் பதம் சென்னிமலை தல (சிரம் - தலை, சென்னி என்றாலும் தலை, கிரி - மலை; சிரகிரி - சென்னிமலை) இறைவனைக் குறிப்பது ஆகும். இந்தப் பாடல் மொத்தம் 244 வரிகளைக் கொண்டுள்ளது.  

'காக்க' என இறைவனை வேண்டிக்கொள்ளும் பாடல்களைக் கவசம் என்பர். பிற்காலத்தில் தமிழில் வெளியிடப்பட்ட கவச நூல்கள் ஆறு. அவற்றில் இந்நூல் பெரிதும் அறியப்படுவது ஆகும். இதில் எழுத்து மந்திர உச்சாடணங்கள் உள்ளன. பலர் இதன் பாடல்களை மனப்பாடம் செய்து போற்றி வழிபடுகின்றனர். பாடல் வரிகளில் யாருக்காக, யாரைக்குறித்து, யாரால், அல்லது பாடுபவர் பெயரை பாடல் வரிகளில் எழுதுவது அக்கால மரபு என்பர்.

## இசை வடிவம்
இந்தப் பாடலுக்கு பலர் இசையமைத்துள்ளனர். சூலமங்கலம் சகோதரிகள் பாடிய இந்த கந்த சஷ்டி கவசம் புகழ் பெற்றது ஆகும். அவர்கள் பாடியதில் ஒரு வரி மூலத்திலிருந்து வேறுபடுகிறது. மூலத்தில் *ஆண்பெண் குறிகளை அயில்வேல் காக்க* என்று இருப்பதை அவர்கள் *ஆண்குறி இரண்டும் அயில்வேல் காக்க* என்று பாடியுள்ளனர்.  ஆபேரி, கல்யாணி, சுபபந்துவராளி, சிந்து பைரவி,தோடி ஆகிய ராகங்களை உள்ளடக்கிய ராகமாலிகையாக இது பாடப்படுகிறது.

இதற்கு ஒளிக் காட்சி எதுவும் இல்லை, அதனால் முருகப் பெருமான் அலங்காரம், திருக்கல்யாணம் உள்ளிட்ட நிகழ்வுகளை இசையுடன் இணைத்துப் பல தொலைக்காட்சியில் காலையிலும் மாலையிலும் ஒளிபரப்புகின்றனர்.

## இவற்றையும் பார்க்க
* கந்த சஷ்டி
* முருகன்

## மேற்கோள்கள்

பகுப்பு:பக்தி பாடல்கள்
பகுப்பு:19 ஆம் நூற்றாண்டுத் தமிழ் நூல்கள்
பகுப்பு:கௌமாரம்
மேற்காப்பிரிக்க நாடுகளின் பொருளாதார சமூகம்

**மேற்காப்பிரிக்க நாடுகளின் பொருளாதார சமூகம்** (*Economic Community of West African States*, சுருக்கமாக **எக்கோவாஸ்** (**ECOWAS**) என்பது பதினைந்து மேற்கு ஆப்பிரிக்க நாடுகளின் பிராந்தியக் கூட்டமைப்பு ஆகும். லேகோஸ் உடன்படிக்கையின் படி இந்த அமைப்பு 1975, மே 28 ஆம் நாள் மேற்காப்பிரிக்கப் பிராந்தியத்தில் பொருளாதார ஒருமைப்பாட்டை ஊக்கப்படுத்துவதற்கென அமைக்கப்பட்டது.

பிராந்தியத்தில் அமைதியைப் பேணும் படையாகவும் இந்த அமைப்பு செயல்படுகிறது. ஆங்கிலம், பிரெஞ்சு, போர்த்துக்கேயம் ஆகிய மூன்று அதிகாரபூர்வ மொழிகளில் செயல்படுகிறது.

சில நாடுகள் இந்த அமைப்பில் இணைந்தும் விலகியும் உள்ளன. 1976 இல் கேப் வேர்ட் எக்கோவாசில் இணைந்தது, 2000 திசம்பரில் மூரித்தானியா விலகியது,.

## தற்போதைய உறுப்பு நாடுகள்















## இவற்றையும் பார்க்க
* அரபு நாடுகள் கூட்டமைப்பு
* ஐரோப்பிய ஒன்றியம்

## மேற்கோள்கள்

## வெளி இணைப்புகள்
*West-African Monetary Institute
*ECOWAS Official Web Site 
*ECOWAS Secretariat Official Web Site: includes calendar of meetings.
*ECOWAS Parliament 

பகுப்பு:மேற்கு ஆப்பிரிக்கா
பகுப்பு:பன்னாட்டு அமைப்புகள்
சிற்றினக் கழகம் (சூழலியல்)

**சிற்றினக் கழகம் ''(***<nowiki/>*Guild) '' என்பது  ஒரே இயற்கை மூலத்தைப்  பல்வேறு தொடர்புடைய வழிகளில் பயன்படுத்தும் சிற்றினங்களின் கூட்டமைப்பு. இந்த இயற்கை மூலம் ஒரே சூழல் முடுக்காகத் தான் இருக்க வேண்டும் என்றில்லை. சிற்றினக் கழகத்தை வாழிடம், உணவைப் பெறும் முறை, இடப் பெயர்ச்சி முறை ஆகியவற்றின் அடிப்படையிலும் வரையறுக்கலாம். ஒரு குறிப்பிட்ட கழகத்தில் உள்ள சிற்றினங்கள் தங்களுக்குள் போட்டியிட்டாலும் அவை ஒன்றுக்கொன்று உதவியாக இருக்கவும் முடியும்.
## உதாரணங்கள்
* மேய்ச்சல் விலங்குகள் - மான்களும் லங்கூர் குரங்குகளும் ஒன்றாக மேயும். புலி போன்ற கொன்றுண்ணிகள் வருவதை லங்கூர்கள் மான்களுக்கு முன்னறிவிக்கும்.
* புல்
* மரங்கள்
* புதர்ச்செடிகள்
* மக்குண்ணிகள்
## மேற்கோள்கள்

பகுப்பு:சூழலியல்
பகுப்பு:உயிரியல் துறைச்சொற்கள்
பிட்டியன்

**பிட்டியன்** (பொ.பி. 463) என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் ஆறாமானவன் (இறுதியானவனும் இவனே). இவன் திட்டியன் (பொ.பி. 460 - 463) என்ற இராசராட்டிரப் பாண்டியர்களுள் ஐந்தமானவனின் ஆட்சிக்குப் பிறகு ஆண்டவன். இவன் ஆட்சியில் ஏழாம் மாதத்தின் போது தாதுசேனன் என்ற உரோகணம் நாட்டு அரசன் இராசராட்டிரத்திற்கு படையெடுத்து வெற்றி பெற்று பிட்டியனையும் கொன்றான் என அறிய முடிகிறது. அதற்குப்பிறகு தாதுசேனன் வழி வந்தோரே இராசராட்டிரத்தை ஆண்டனர்.

## மூல நூல்கள்
* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
* சூல வம்சம்
## மேற்கோள்கள்
இராசரட்டை

**இராசரட்டை** என்பது பொ.பி. 436-463 வரை களப்பிரர் காலத்தில் இலங்கையை ஆண்ட இராசரட்டைப் பாண்டியர்களின் ஆளுகைக்குட்பட்ட இலங்கையின் வட பகுதியாகும். இந்நாடு தெற்கே மகாவலி கங்கையாற்றையும் மற்ற மூன்று திசைகளிலும் கடலையும் எல்லையாகக் கொண்டமைந்தது. இதன் தலைநகரம் அநுராதபுரம் ஆகும். முதலாம் இராசரட்டைப் பாண்டியர் மன்னனின் ஆட்சியில் மகாவலி கங்கையாற்றின் வடபகுதியில் 28 பாதுகாப்பு எல்லைக் கோட்டைகளை கொண்ட இராசராட்டிரத்தின் எல்லை ஐந்தாம் இராசராட்டிரப் பாண்டியர் மன்னனின் ஆட்சியில் ரோகன நாட்டையும் சேர்த்து மொத்த இலங்கையையும் ஆட்கொண்டிருந்தது.

## மூல நூல்கள்
* களப்பிரர் ஆட்சியில் தமிழகம் (நூல்), நாம் ந்நதமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
* சூல வம்சம்

## மேற்கோள்கள்

பகுப்பு:இலங்கை இராசதானிகள்
பகுப்பு:வடமத்திய மாகாணம், இலங்கை
வளி வளர்ப்பு

**வளி வளர்ப்பு** *(aeroponics)* என்பது தாவரங்களை சாதாரணமாக மண்ணில் வளர்க்காமல், மாற்றாக காற்று அல்லது  மூடுபனியில்   வளர்ப்பதாகும். இது நீரியல் வளர்ப்பு மற்றும் உயிரணு வளர்ப்பிலிருந்து மாறுபட்டது. இவ்விரண்டிலும் ஊடகம் பயன்படுத்தப்படுகிறது. வளி வளர்ப்பில் வளர்ப்பூடகம் ஏதும் பயன்படுத்தப்படுவதில்லை. 
## மேற்கோள்கள்

வளி வளர்ப்பு:முன்னுரை:

இந்தியாவின் முதுகெலும்பு விவசாயமும் விவசாயிகளும்தான்.விவசாயத்தைப் பொருத்தவரையில் பல்வேறு தொழில்நுட்பங்கள் பயன்படுத்தப்படுகின்றன.விவசாயத்திற்க்கு அடிப்படைத் தேவையாய் இருப்பது மண் மற்றும் நீர்தான்.ஆனால் நிலம் இல்லாமல் மண் இல்லாமல் செடிகளை வளர்க்கலாம்.இந்த முறைதான் வளி வளர்ப்பு முறை.இந்த முறை மிகவும் பழமையான ஒரு அறிவியல் முறையாகும்.இப்பொழுது ஒரு தொழில்நுட்பமாக வளர்ந்து வருகிறது.செய்முறை:*குறிப்பிட்ட இடத்தில் பார்லி ஸௌவுஸ் அல்லது கிரீன் ஹௌவுஸ் அமைக்கப்படுகின்றன.அங்கு வரிசையாக பிளாஸ்டிக் பைப்புகளை அமைக்க வேண்டும்.அதில் செடிகளுக்கு தண்ணீர் பரவலாக செல்லுமாறு துளைகள் அமைக்கப்படுகின்றன.பின் ஒரு சின்ன பிளாஸ்டிக் கப்பில் கோகோபீட் என்ற தேங்காய் நார் துகள்களை நிரப்ப வேண்டும்.அதில் 2விதைகளை நிரப்ப வேண்டும்.விதை இந்த இடத்தில்தான் வேர் பிடிக்கத் துவங்குகிறது.முதல் ‌கட்டமாக பிளாஸ்டிக் கப்பில் நிரப்பப்பட்ட விதை 15  நாட்களுக்குள் வேர் பிடிக்கத் துவங்குகிறது.*இந்த வேர் பிடிக்கும் காலகட்டத்தில் ஊட்டச்சத்து மிக்க நீர் மற்றும் ஒரே மாதிரியான, தட்பவெப்ப நிலை இ‌ருக்குமாறு பார்த்துக்கொள்ளும் படுகிறது.அதற்கு பிறகு செடிகள் வேர் விட்டதும் அவை இரண்டாவது கட்டமாக நெட்பாட்ஸ்க்கு எடுத்துச் செல்லப்படுகிறது.அங்கு மீண்டும் அந்த செடிக்கு தேவையான நீர் பிளாஸ்டிக் பைப்புகள் மூலம் செலுத்தப்படுகிறது.தேவையான நீரை தக்கவைத்துக்கொள்ள தேங்காய் நார்கள் பக்கபலமாக இருக்கும்.பிறகு இருதியாக செடிகள் முழுமையாக வளர்ச்சியடையும்.இந்த முறை மூலம் வளர்க்கப்படும் கீரைகள் 45 நாட்களுக்குள் அறுவடை செய்யமுடியும்.1 வருடத்திற்கு 10 மதுரை சாகுபடி செய்யலாம்.

வளி வளர்ப்பு முறையின் நன்மைகள்: 

90% நீரை சேமிக்க முடியும்.

மூடப்பட்ட பைப்பில் இருக்கும் துளைகள் வழியாக செடிகள் வளர்க்கப்படுவதால்  எளிதில் நீர் ஆவியாகும் பிரச்சினையும் இல்லை.

மேலும் இதற்கு உரம் தேவையில்லை என்பதால் பூச்சி தாக்குதலும், மண் சார்ந்த நோய்களும் ஏற்ப்படுவதில்லை.

முடிவுரை:

* மண்தான் விவசாயத்திற்கு மிகப்பெரிய ஆதாரம் என்று நினைத்தோம்.ஆனால் மண் இல்லாமலேயே விவசாயம் செய்ய முடியும் என்று வளி வளர்ப்பு முறை நிரூபித்துள்ளது.எதிற்காலத்தில் நீரை சிக்கனமாக பயன்படுத்தி உணவு உற்பத்தியை பெருக்க வேண்டிய கட்டாயத்தில் நவீன தொழில்நுட்பங்களை பயன்படுத்தி விவசாயத்தை நாம் அனைவரும் செய்ய வேண்டும்.நவீன தொழில்நுட்பங்கள் மூலம் விவசாயத்தைக் காப்போம்! விவசாயிகளையும் காப்போம்!... 

பகுப்பு:வேளாண்மை
மேற்பரப்பு இழுவிசை

thumb|200px|பரப்பு இழுவிசை காரணமாக நீரில் மிதக்கும் இரும்பு 
**மேற்பரப்பு இழுவிசை** *(surface tension)* என்பது நீர்மத்தின் மேற்பரப்பு புறவிசையை எதிர்க்கின்ற பண்பு. நீர்மத்தின் ஓரலகுப் பரப்பில் உணரப்படும் விசையே பரப்பு இழுவிசை என்று இதை வரையறுக்கலாம்.  இது நீர்ம (திரவ)  மூலக்கூறுகளிடையே உள்ள தன்னினக் கவர்ச்சி விசையால் உண்டாகிறது. இதனால் நீர்மத்தை விட அதிக அடர்த்தி உடைய பொருட்கள் அந்த நீர்மத்தில் மிதக்க முடியும். 
thumb|பரப்பு இழுவிசையின் அடிப்படை
ஒரு நீர்மத்தின் உட்பகுதியில் உள்ள மூலக்கூறுகள் மற்ற எல்லா மூலக்கூறுகளாலும் எல்லாத் திசையிலும் சமமாக இழுக்கப்படுகின்றன. எனவே நிகர விசை சுழி ஆகும். ஆனால் நீர்மப் பரப்பில் உள்ள மூலக்கூறோ உள்நோக்கியவாறே இழுக்கப்படுகின்றது. இதனால் நீர்மப்பரப்பில் இறுக்கம் உணரப்படுகிறது.

மேற்பரப்பிழுவிசை பரிமாணமுள்ள ஒரு கணியமாகும். இதன் பரிமாணம் விசையின் கீழ் தூரத்தின் அடிப்படையில் உள்ளது. அல்லது சக்தியின் கீழ் பரப்பினாலும் அளக்கப்படுகின்றது. இவை இரண்டும் ஒரே பரிமாணமான MT−2வையே குறித்தாலும், சக்தியின் கீழ் பரப்பு எனும் பரிமாணம் திண்மங்களுக்கும் பொருத்தமானதாகும்.

## அன்றாட இயற்பியல்

*நீரில் நடக்கக் கூடிய சில பூச்சிகள் நீரின் பரப்பு இழுவிசை காரணமாகவே அவ்வாறு செய்ய இயல்கிறது.
*குளியல் மற்றும் சலவை சோப்பு நீரின் பரப்பு இழுவிசையைக் குறைத்து விடுகிறது. இதனால் தான் சோப்பு நீரில் உண்டாகும் குமிழி வெகு நேரம் நிலைத்து நிற்கிறது.
*மழைத் துளியாயினும் குழாயிலிருந்து சொட்டும் நீர்த்துளியாயினும் கோள வடிவில் இருக்கக் காரணம் பரப்பு இழுவிசையே. ஏனெனில் குறைந்த பரப்பளவில் அதிக கனஅளவுள்ள வடிவம் கோள வடிவமே.

அன்றாட வாழ்வில் நீரே மிக முக்கியமான மேற்பரப்பிழு விசையுள்ள திரவமாகும். மேற்பரப்பிழு விசை பொருளின் நிறைக்குச் சமமாகுமானால்  அடர்த்தி கூடிய பொருளும் திரவத்தில் மிதக்கக்கூடும். இதனாலேயே நீரை விட அடர்த்தி கூடிய நீர்ப்பூச்சியும் நீரில் மிதக்கின்றது.

## இயற்பியல்

### இயற்பியல் அலகுகள்

γ (காமா) என்ற கிரேக்கக் குறியீட்டால் இயற்பியலில் மேற்பரப்பிழுவிசை குறிக்கப்படுகின்றது. ஓர் அலகு தூரத்துக்கான விசையை மேற்பரப்பிழுவிசை குறிக்கின்றது. மேற்பரப்பிழுவிசையின் சர்வதேச அலகு நியூட்டனின் கீழ் மீற்றராகும் (Nm−1). dyn/cm (dyne per centimeter) என்ற அலகும் இதனை அளவிடப் பயன்படுகின்றது.

: \gamma = 1 ~\frac{dyn}{cm} = 1 ~\frac{erg}{cm^2} = 0.001~\frac{N}{m} = 0.001~\frac{J}{m^2}


படிமம்:Dew 2.jpg| இலையில் தங்கிய நீர்த்துளி
படிமம்:Water drop animation enhanced small.gif|குழாயில் இருந்து சொட்டும் நீர்
படிமம்:WaterstriderEnWiki.jpg|நீரில் நடக்கும் பூச்சி


## மேற்கோள்கள்

பகுப்பு:விசை
பகுப்பு:பாய்ம இயக்கவியல்
பகுப்பு:மூலக்கூற்று இடைவிசைகள்
தன்னினக் கவர்ச்சி விசை

**தன்னினக் கவர்ச்சி விசை** *(cohesion)* என்பது ஒரே மாதிரியான மூலக்கூறுகளுக்கிடையே உண்டாகும் ஈர்ப்பு விசையாகும். நீரில் உள்ள மூலக்கூறுகள் ஒன்றுடன் ஒன்று ஏற்படுத்தும் ஐதரசன் பிணைப்பே நீர்த் துளியின் நிலைத்தன்மைக்கு காரணம்.

நீர் மூலக்கூறுகளிடையே தன்னினக் கவர்ச்சி விசை இருந்தாலும் அது பிற பொருட்களுடன் வேற்றினக் கவர்ச்சியிலும் ஈடுபடும். ஆனால் பாதரசமோ தன்னினக் கவர்ச்சி மட்டுமே உடையது. கண்ணாடியில் நீர் ஒட்டும். பாதரசமோ ஒட்டாது. வெப்பநிலைமானியில் பாதரசத்தைப் பயன்படுத்த இதுவும் ஒரு காரணம்.

பகுப்பு:விசை
பகுப்பு:மூலக்கூற்று இடைவிசைகள்
பரிந்தன்

**பரிந்தன்** (பொ.பி. 441 - 444) என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் இரண்டாமானவன். இவன் பாண்டு (பொ.பி. 436 - 441) என்ற இராசராட்டிரப் பாண்டியர்களுள் முதலமானவனின் மூத்த மகனாவான். இவனுக்குப் பிறகு இவனது தம்பியான இளம் பரிந்தன் (பொ.பி. 444 - 460) இராசராட்டிர அரசை ஆண்டான். இவனது வரலாறு அறியப்படவில்லை ஆயினும் இவன் ஆட்சியில் தாதுசேனன் என்ற உரோகணம் நாட்டு அரசன் இராசராட்டிரத்திற்கு படையெடுத்து வந்தான் என அறிய முடிகிறது.

## மூல நூல்கள்
* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
* சூல வம்சம்
## மேற்கோள்கள்

பகுப்பு:இராசராட்டிரப் பாண்டியர்
வேற்றினக் கவர்ச்சி விசை

thumb|சிலந்தி வலையில் ஒட்டியுள்ள பனித்துளிகள்
**வேற்றினக் கவர்ச்சி விசை** *(adhesion)* என்பது வெவ்வேறு மூலக்கூறுகளுக்கு இடையில் தோன்றும் ஈர்ப்பு விசை. கண்ணாடிக்கும் நீருக்கும் இடையில் வேற்றினக் கவர்ச்சி உண்டாகும். ஆனால் பாதரசத்திற்கும் கண்ணாடிக்கும் இடையே இது உண்டாகாது.

இயந்திரவியல், வேதியியல் மற்றும் மின்நிலைம அடிப்படையில் வேற்றினக் கவர்ச்சியை விளக்கலாம்.

ஒரு பொருளின் நனையும் தன்மை அதன் பரப்பு ஆற்றல் மூலம் விளக்கப்படுகிறது.

பகுப்பு:விசை
பகுப்பு:வேதியப் பண்புகள்
பகுப்பு:மூலக்கூற்று இடைவிசைகள்
பச்சைக் குக்குறுவான்

**பச்சைக் குக்குறுவான்** (Brown-headed Barbet) என்பது ஒரு ஆசிய குக்குறுவான் பறவை ஆகும். குக்குறுவான் மற்றும் தூக்கான் பறவை என்பன வெப்பமண்டல நாடுகளின் காணப்படுகின்றன. குக்குறுவான் எனும் பெயர் அதன் மயிர்சிலிர்ப்பு போன்ற தோற்றத்தாலும் பெரிய அலகினாலும் ஏற்பட்டது. இது ஒரு மரம்வாழ், பழந்தின்னிப் பறவை.

## கள இயல்புகள்

தடித்த செவ்வலகும் புல்லின் நிறமுங்கொண்ட இக்குக்குறுவானின் தலை, கழுத்து, மார்பு, பின்புறத்தின் மேல்பகுதி அனைத்தும் பழுப்பு நிறத்தில் வெண்கீற்றுகளுடன் காணப்படும். எஞ்சிய சிறகுப் பகுதிகள் பச்சை நிறத்தையுடையன.. வளர்ந்த குக்குறுவான் 27 செ.மீ. நீளமுடையது. கண்ணைச் சுற்றி இருக்கும் செம்மஞ்சள் வட்டம் அலகின் அடிவரை செல்லும் . குறுகிய கழுத்தையும், பெரிய தலையையும், குறுகிய வாலையும் உடையது. ஆண், பெண் இரண்டுமே ஒற்றுமையான தோற்றத்தையுடையன.

## பரவல்
பச்சைக் குக்குறுவானின் மூன்று இனங்கள் இந்தியாவிலும் இலங்கையிலும் காணப்படுகின்றன(இலங்கை பச்சைக் குக்குறுவான் *M. z. zeylanica, M. z. caniceps*, மேற்கத்திய பச்சைக் குக்குறுவான் *M. z. inornata*). 
இலையுதிர் காடுகளிலும் மரங்களடர்ந்த பகுதிகளிலும் அதையொட்டிய மனிதர்-வாழ்விடங்களிலும் கிராம தோட்டங்களிலும் இவை வாழ்கின்றன.

## உணவு
பச்சைக் குக்குறுவான் மா, பலா, வாழை, பப்பாளி போன்ற சதைக்கனிகளை விரும்பி உண்ணும்.

## கூடு கட்டுதல்
இது அழுகிய மரங்களில் பொந்தை அமைத்து அதில் 2-4 முட்டைகளை இடுகின்றது . இப்பறவை இந்தியா, இலங்கை ஆகிய நாடுகளில் தங்கியிருந்து முட்டையிடுகின்றது. ஆணும் பெண்ணுமாக அடை காக்கும்.

## கூப்பாடு
பச்சைக் குக்குறுவான்கள் தங்களுக்கிடையே பெரும் சத்தம் எழுப்பி தகவல்களை பரிமாறிக் கொள்கின்றன. குட்ரூ .. குட்ரூ .. குட்ரூ .. என்ற தொனியில் தொடர்ந்து கூவும் ; ஒரு பறவையைத் தொடர்ந்து மற்றவையும் கூவும். மழைக்காலத்தில் இவை அவ்வளவாகக் கூவுவதில்லை..

## கலைச்சொற்கள்
* வெப்ப மண்டல = tropical | இலையுதிர் = deciduous | சதைக்கனி = berry |

## மேற்கோள்கள்


## வெளி இணைப்புகள்

*

பகுப்பு:இலங்கைப் பறவைகள்
பகுப்பு:தமிழ்நாட்டுப் பறவைகள்
பகுப்பு:இந்தியப் பறவைகள்
பகுப்பு:குக்குறுவான்
பகுப்பு:தீவாய்ப்பு கவலை குறைந்த இனங்கள்
பகுப்பு:தெற்காசியப் பறவைகள்
அரிச்சந்திர புராணம்

**அரிச்சந்திர சரித்திரம்** என்னும் நூல் **அரிச்சந்திர புராணம்** என வழங்கப்படுகிறது. இந்நூல் புராணம் என்னும் பெயரோடு அச்சிடப்பட்டிருந்தாலும் புராணம் அன்று காப்பியம்.
 
இருபதாம் நூற்றாண்டின் முற்பாதி காலம் வரையில் இந்நூல் பலராலும் பயிலப்பட்டுவந்தது. இது வடமொழி நூலைத் தழுவி எழுதப்பட்ட தமிழ்க்காப்பியம். 16-ஆம் நூற்றாண்டில் தோன்றியது.
 
இதன் ஆசிரியர் பெயர் ‘வீரன்’. இவரைக் ‘கவிராசர்’ எனச் சிறப்புப்பெயரால் அழைப்பர்.  ஊர் இராமநாதபுரம் மாவட்டத்திலுள்ள நல்லூர். இதனைக் குலோத்துங்க சோழநல்லூர் என்றும் கூறுவர்.  

## நூல்
வீரகவிராசரின் அரிச்சந்திர புராணத்துக்கு மூலநூலாக அரிச்சந்திர வெண்பா என்னும் நூலும் இருந்தது. அரிச்சந்திர புராணம்,

# விவாக காண்டம்
# இந்திர காண்டம்
# வஞ்சனைக் காண்டம்
# வேட்டஞ்செய் காண்டம்
# சூழ்வினைக் காண்டம்
# நகர் நீங்கிய காண்டம்
# காசி காண்டம்
# மயான காண்டம்
# மீட்சிக் காண்டம்
# உத்தர காண்டம்
என்னும் பத்துக் காண்டங்களைக் கொண்டது. இந்நூலில் 1215 பாடல்கள் உள்ளன.

#

## பாடல்
### சந்தப்பா
:பெரும்புகழை பெறும்படி அருந்துயர் கெடும்படி பிரியம்பல வரும்படி யுளம்
:விரும்பிய தனம்பெற மிகும்பெரு பதம்பெற விளங்கிய தவம்செய நெடும்
:கரும்பவல் பெரும்பயன் தருகனி ரசங்கொடு கவர்ந்ததேன் உவந்தருள் புரிந்
:இருங்கரி முகன்சிறு சதங்கையொடு கிண்கிணி இலங்கிய பதம்பெறு வனே 
### மடக்கு
:அறமி ருக்கும் மனத்தில் அனைவர்க்கும்
:திறமி ருக்கும் புயத்தில் செழுஞ்சுடர்
:நிறமி ருக்கும் படையின்கண் நீக்கமில்
:மறமி ருக்கும் மடந்தையர் கண்ணினே 
### நகர் நீங்கு படலம்
:தொடைதுறந்து முடிதுறந்து பணிதுறந்து துடிமுரசம் துரந்து தாமக்
:குடைதுறந்து வெண்கவரிக் குழாம்துறந்து கரிபரிதேர்க் குலம்து றந்து
:கடைதுறந்து மறுகணைந்த காவலன்தன் திரிமுகத்தைகு கண்டோ ரெல்லாம்
:அடையமனம் அழிந்துருகி அவரவரே முகத்தில்மறைந் தழுவார் ஆனார்

இப்படியெல்லாம் மரபுவழியில் வந்த வளமான தமிழ்நடையை இந்நூலில் காணமுடிகிறது.

## இவற்றையும் பார்க்கவும்
* அரிச்சந்திரன்
* அரிச்சந்திரன் கதை
* அரிச்சந்திரன் கோவில் 

## மேற்கோள்கள்

## உசாத்துணை
* மு. அருணாசலம், தமிழ் இலக்கிய வரலாறு – பதினாறாம் நூற்றாண்டு, 2005

பகுப்பு:தமிழ் இலக்கியம்
பகுப்பு:16 ஆம் நூற்றாண்டுத் தமிழ் நூல்கள்
அரிச்சந்திர வெண்பா

**அரிச்சந்திர வெண்பா** என்னும் தமிழ்நூல் அரிச்சந்திரன் கதையைச் சொல்வது. இந்தக் கதை வடமொழிக் கதை. 

அரிச்சந்திர வெண்பா என்னும் இந்த நூல், பாண்டிய நாட்டைச் சேர்ந்த வீரகவிராயரால் இயற்றப்பட்ட அரிச்சந்திர புராணம் என்னும் தமிழ்க்காப்பியத்துக்கு முதல்நூல். அரிச்சந்திர வெண்பாவில் இல்லாத காண்ட அமைப்பினை அரிச்சந்திர புராணம் கையாளுகிறது. பாரத வெண்பா என்னும் நூல் 'வில்லி பாரதம்' என்னும் நூலுக்கு முதல்நூல் என்பது போற்ற வழக்கு இது.

சொன்ன சொல் தவறாத வாய்மை என்னும் நீதியை மையமாகக் கொண்டு இந்தக் கதை உருவாக்கப்பட்டுள்ளது.

;ஒரு வெண்பா
:ஆதரிக்கும் திண்டோள் அரிச்சந் திரன்கதையைக்
:காதலித்துக் கொண்டோரும் கற்றோரும் - போதப்
:பெரும்பாவம் தீர்க்கும் பெருநெறிக்கே சேர்க்கும்
:தரும்பாவம் தீர்க்கும் சிவம்.

## அடிக்குறிப்பு

## மேற்கோள் நூல்
* மு. அருணாசலம், தமிழ் இலக்கிய வரலாறு – பதினாறாம் நூற்றாண்டு, 2005

பகுப்பு:தமிழ் இலக்கியம்
வெள்ளைக் கண்ணி

**வெள்ளைக் கண்ணி** (*Oriental White-eye*, *Zosterops palpebrosus*) ஒரு சிறிய வெள்ளைக்-கண் குடும்பப் பறவை. வெப்பமண்டல ஆசியாவில் கிழக்கிலிருந்து இந்தியத் துணைக்கண்டம் முதல் தென்கிழக்காசியா வரையிலும் இந்தோனேசிய, மலேசியா நாடுகள் வரை பரந்து காணப்படுகின்றன. சிறு கூட்டமாக உணவைத் தேடும் இவை மலர்த்தேன் மற்றும் சிறு பூச்சிகளை உணவாகக் கொள்கின்றன. இவற்றின் வேறுபட்ட கண்ணைச் சுற்றிக் காணப்படும் வெள்ளை வளையத்தைக் கொண்டும், மேற்பகுதி முழுவதும் காணப்படும் மஞ்சள் நிறத்தைக் கொண்டும் இப்பறவையினை எளிதில் அடையாளம் கண்டுகொள்ள முடியும். சிறகின் கீழ் காணப்படும் நிழல் போன்ற தன்மையினைக் கொண்டு இதன் துணை இனம் அழைக்கப்படுகிறது. 

## விவரம்
8-9 செ.மீ நீளமுடைய இச்சிறு பறவை மஞ்சள் தன்மையுள்ள ஒலிவ நிறத்தை மேற்பகுதியில் கொண்டும், கண்ணைச் சுற்றி வெள்ளை வளையமும், கீழ்ப்பகுதியும் கழுத்தும் மஞ்சளாகவும் காணப்படும். வயிற்றுப் பகுதி வெள்ளையான சாம்பல் நிறத்தையுடையது. ஆயினும் சில இனங்கள் மஞ்சள் நிறத்தையுடையன. இருபாலினங்களும் ஒத்த தோற்றத்தையுடையன. 

## பரம்பலும் உறைவிடமும்
இப் பறவை இனம் குறுங் காடுகளிலும் ஈரலிப்பான காடுகளிலும் வாழ்கின்றன. சில வேளைகளில் சதுப்பு நிலங்களிலும் தீவுகளிலும் பூச்சிகளை உண்டு வாழ்கின்றன.  

## பழக்கமுறையும் சூழலியலும்
இப் பறவைகள் சமூகப்பாங்கானவை. கூட்டமாக வாழும் இவை இனப்பெருக்கக் காலத்தில் பிரிந்து வாழும். அநேகமாக மரங்களில் காணப்படும் இவை மிகக் குறைவாகவே தரைக்கு வரும். மாசி தொடக்கம் புரட்டாதி வரை இவற்றின் இனப்பொருக்க காலம். சித்திரை உயர் இனப்பெருக்க காலமாகக் காணப்படுகிறது. மரக்கிளை பிரியுமிடத்தில் தொட்டில் போன்று நெருக்கமாக கூடு கட்டும். கூடானது சிலந்திவலை, மரப்பாசி, மரநார் முதலியவற்றால் அமைக்கப்படும்.  கூடு கட்ட 4 நாட்கள் எடுத்துக் கொள்ளும் இப் பறவை, இரண்டு வெளிறிய நீல நிற முட்டைகளை இரண்டு நாட்கள் இடைவெளியில் இடும். 10 நாட்களுகளில் குஞ்சு பொரிக்கும். ஆணும் பெண்ணும் குஞ்சுகள் கவனித்து, உணவூட்டும். 10 நாட்களின் பின் குஞ்சுகள் பறக்கத் தயாராகிவிடும். பூச்சிகளை பிரதான உணவாகக் கொள்ளும் இவை மலர்த்தேன் மற்றும் சில பழங்களையும் உணவாகக் கொள்ளும்.

## படங்கள்


Image:Oriental White Eye I- Himachal- IMG 3993.jpg
Image:Oriental White Eye I IMG 3997.jpg
Image:Oriental White Eye- Bhopal I IMG 0744.jpg
Image:Oriental White Eye I IMG 0655.jpg
Image:Oriental White Eye- Bhopal I IMG 0759.jpg


## மேற்கோள்கள்

பகுப்பு:தெற்காசியப் பறவைகள்
பகுப்பு:இலங்கைப் பறவைகள்
பகுப்பு:தமிழ்நாட்டுப் பறவைகள்
பகுப்பு:இந்தியப் பறவைகள்
பகுப்பு:தீவாய்ப்பு கவலை குறைந்த இனங்கள்
மௌனி

**மௌனி** (இயற்பெயர் - மணி, சூலை 27, 1907 - சூலை 6, 1985) ஒரு புகழ் ஈட்டிய தமிழ் எழுத்தாளர். இவர் மணிக்கொடி இதழில் எழுதத் துவங்கி, கசடதபற இதழ் வரை கதைகள் எழுதியவர். கணிதத்தில் பட்டம் பெற்றிருந்த அவருக்கு இசையிலும் மெய்யியலிலும் ஆழ்ந்த ஈடுபாடு உண்டு.

கதாபாத்திரங்களின் அன்றாட உலகை விவரிப்பதை விடவும் அவர்களது மனவுலகின் அரிய தருணங்களை வெளிப்படுத்துவதே இவரது எழுத்து நடையின் சிறப்பு. இவர் 24 கதைகள் மட்டுமே எழுதியுள்ளார்.மேலும், இவர் 'சிறுகதையின் திருமூலர்'எனச் சிறுகதை மன்னன் என்று அழைக்கப்படும் புதுமைப்பித்தனால் குறிப்பிடப்படுவது சிறப்பாகும். 

## வாழ்க்கைச் சுருக்கம்
1907 சூலை 27-ஆம் நாள் தஞ்சை மாவட்டம் மாயவரத்திற்கு அருகிலுள்ள கிராமத்தில் பிறந்தார். அவருடைய தந்தையார் செம்மங்குடியில் வாழ்ந்து வந்தார். 1935 வரை கும்பகோணத்தில் படித்தார். கணிதத்தில் பட்டம் பெற்றார். திருமணத்திற்குப் பிறகு 14 ஆண்டுகள் கும்பகோணத்தில் வசித்தார். பின்னர் தன் குடும்பச் சொத்து மற்றும் தொழிலைப் பராமரிக்க சிதம்பரம் வந்து இறுதிவரை அங்கேயே வாழ்ந்தார். மெளனிக்கு மொத்தம் ஐந்து குழந்தைகள். நான்கு மகன்களும் ஒரு மகளும். இரண்டு மகன்கள் இளம் வயதிலேயே விபத்தில் சிக்கி அகால மரணமடைந்தனர். ஒருவர் எம்.ஏ. படித்து மனநிலை பாதிக்கப்பட்ட நிலையில் 2004-இல் காலமானார். ஒரு மகன் அமெரிக்காவில் வசிக்கிறார். மகள், மெளனியின் வீட்டில் சிதம்பரத்தில் வாழ்ந்து வருகிறார். மெளனி 1985 சூலை 6-ஆம் தேதி காலமானார்.

மெளனியின் மொத்த படைப்புகள் - 24 சிறுகதைகள், 2 கட்டுரைகள்

**மெளனி படைப்புகள் முழுத் தொகுப்பு – காலச்சுவடு பதிப்பகம் (2010)**

## படைப்புகள்

## வெளி இணைப்புகள்
*  போலிகளைப் பகடிசெய்யும் மௌனி﻿﻿

பகுப்பு:தமிழக எழுத்தாளர்கள்
பகுப்பு:தமிழ் எழுத்தாளர்கள்
பகுப்பு:1985 இறப்புகள்
பகுப்பு:1907 பிறப்புகள்
பகுப்பு:நாகப்பட்டினம் மாவட்ட மக்கள்
கனேடியன் இம்பிரியல் வங்கி

**கனேடியன் இம்பிரியல் வங்கி** (Canadian Imperial Bank of Commerce or CIBC) வைப்புநிதி அடிப்படையில் கனடாவில் உள்ள ஐந்தாவது பெரிய வங்கியாகும். டொரொன்டோவைத் தலைமையிடமாக கொண்டு இயங்கும் இதன் கனேடிய வங்கி எண் 010 ஆகும். இவ்வங்கி 1867ம் ஆண்டு உருவாக்கப்பட்டது. இவ்வங்கி அமெரிக்கா, கரேபியன், ஆசியா மற்றும் பிரித்தானியாவிலும் தனது சேவைகளை வழங்கி வருகின்றது. இவ்வங்கி  11 மில்லியனுக்கும் மேற்பட்ட வாடிக்கையாளர்களைக் கொண்டுள்ளது.

பகுப்பு:கனடிய வங்கிகள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
தாட்டியன்

**தாட்டியன்** என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் ஐந்தாமானவன். இவன் திரிதரன் (பொ.பி. 460) என்ற இராசராட்டிரப் பாண்டியர்களுள் நாலாமானவனின் ஆட்சிக்குப் பிறகு ஆண்டவன். இவன் ஆட்சியில் தாதுசேனன் என்ற உரோகணம் நாட்டு அரசன் இராசராட்டிரத்திற்கு படையெடுத்து வந்து தோல்வியுற்றான். இவர்கள் இருவருக்கும் பல தடவை போர் நடந்திருக்கலாம் எனத் தெரிகிறது. அனைத்திலும் பாண்டியனே வெற்றி பெற்றான். கடைசியாக இவர்கள் இருவருக்கும் நடந்த போரில் தாட்டிய பாண்டியன் இறந்து போனாலும் பாண்டியர் படையே வெற்றி பெற்றது.

## கல்வெட்டு
உரோகணம் நாட்டிலுள்ள கதிர்காமம் என்ற முருகன் படைவீட்டில் இவனுடைய கல்வெட்டுகள் காணப்படுகின்றன. அதனால் இவனது ஆட்சியில் இராசராட்டிரம் அரசு இலங்கை முழுதும் பரவியிருந்ததை அறிய முடிகிறது. அக்கல்வெட்டின் படி இவன் புத்த சமயத்தை சேர்ந்தவன் என்றும் கிரிவிகாரை என்னும் புத்தமடத்திற்கு தானம் அளித்தான் என்றும் உரோகணம் நாட்டில் சில காலம் தங்கியிருந்தான் எனவும் தெரிகிறது.

## மூல நூல்கள்
* களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை. சீனி. வேங்கடசாமி, ஏப்ரல் 2006.
* சூல வம்சம்

## மேற்கோள்கள்

பகுப்பு:இராசராட்டிரப் பாண்டியர்
பகுப்பு:இலங்கை மன்னர்கள்